Freddy Quinn

De Freddy Quinn, gebuer de 27. September 1931 zu Wien"Der Mann den es nie gab". Der Spiegel Nr 22, 24.05.2025, S.114,, ass en éisträichesche Schlagersänger a Schauspiller, deen an Däitschland aktiv geschafft huet.

Mat Titele wéi Heimweh, Heimatlos, Der Legionär, Die Gitarre und das Meer, Unter fremden Sternen, La Paloma a Junge komm bald wieder hat hien tëscht 1956 an 1966 zéng Nummer-1-Hitten an de westdäitschen Charts (am Ganze stoung hien 23-mol an den däitschen Top-Ten) a war an där Zäit deen Interpret an Däitschland mat dem gréisste Succès. Hien huet iwwer 60 Millioune Placke verkaf an zielt bis haut nieft dem Udo Jürgens an dem Peter Alexander zu den erfollegräichste Schlagerstaren an Däitschland an an Éisträich. 1956 huet hien Däitschland beim Eurovision Song Contest mam Lidd "So geht das jede Nacht" vertrueden.

Seng Lidder sinn dacks melancholesch a ginn iwwer d'Mier an déi wäit Welt, iwwer Äddi-Soen, Verlaangeren an Eleng-Sinn. Komponéiert goufe se ë. a. vum Bert Kaempfert, Lotar Olias, Ernst Bader an James Last.

Hien huet, virun allem an der éischter Hallschecht vun den 1960er Joren, och an enger Rëtsch Filmer matgespillt, déi dacks op hien als Haaptpersoun ausgeriicht waren (den Haaptpersonnage huet Freddy geheescht).

 Filmographie 
 Kino 
 als Schauspiller 
 1957: Die große Chance, - Regie: Hans Quest - Haaptacteuren: Walter Giller, Gardy Granass, Michael Cramer
 1958: Heimatlos, - Regie: Herbert B. Fredersdorf - Haaptacteuren: Marianne Hold, Rudolf Lenz, Peter Weck
 1959: Freddy, die Gitarre und das Meer, - Regie: Wolfgang Schleif - Haaptacteuren: Corny Collins, Sabina Sesselmann, Peter Carsten
 1959: Freddy unter fremden Sternen, - Regie: Wolfgang Schleif - Haaptacteuren: Gustav Knuth, Vera Tschechowa, Dieter Eppler
 1960: Freddy und die Melodie der Nacht, - Regie: Wolfgang Schleif - Haaptacteuren: Heidi Brühl, Peter Carsten, Kai Fischer
 1960: Weit ist der Weg, - Regie: Wolfgang Schleif - Haaptacteuren: Ingeborg Schöner, Leon Askin
 1961: Nur der Wind, - Regie: Fritz Umgelter - Haaptacteuren: Gustav Knuth, Cordula Trantow
 1961: Freddy und der Millionär, - Regie: Paul May - Haaptacteuren: Grit Boettcher, Heinz Erhardt, Hubert von Meyerinck
 1962: Freddy und das Lied der Südsee, - Regie: Werner Jacobs - Haaptacteuren: Jacqueline Sassard, Gunnar Möller, Albert Lieven
 1963: Heimweh nach St. Pauli, - Regie: Werner Jacobs - Haaptacteuren: Jayne Mansfield, Beppo Brem, Bill Ramsey
 1964: Freddy und das Lied der Prärie, - Regie: Sobey Martin - Haaptacteuren: Rik Battaglia, Beba Loncar, Trude Herr
 1964: Freddy, Tiere, Sensationen, - Regie: Karl Vibach - Haaptacteuren: Marisa Solinas, Peter Mosbacher, Ingrid van Bergen
 1971: Haie an Bord, - Regie: Arthur Maria Rabenalt - Haaptacteuren: Karin Dor, Werner Pochath
 1983: Die wilden Fünfziger, - Regie: Peter Zadek - Haaptacteuren: Juraj Kukura, Boy Gobert, Christine Kaufmann

Gielercher
 60px Großes Ehrenzeichen für Verdienste um die Republik ÖsterreichLëscht vun de Persounen déi tëscht 1952 an 2012 d'Ehrenzeichen für Verdienste um die Republik Österreich kruten.
 60px Bundesverdienstkreuz 1. Klasse

Kategorie:Éisträichesch Sänger
Kategorie:Éisträichesch Filmschauspiller
Kategorie:Schlagersänger
Kategorie:Gebuer 1931
Kategorie:Participantë fir Däitschland beim Eurovision Song Contest
Kategorie:Bundesverdienstkreuz 1. Klasse
Kategorie:Großes Ehrenzeichen für Verdienste um die Republik Österreich (1952)